Hvala branitelji

Ni ja, ni moji prijatelji ne znamo puno o Domovinskom ratu koji se dogodio davne 1991. godine, čak sedamnaest godina prije našeg rođenja.

Mržnja neprijatelja bila je prevelika pa ih je povela u rat protiv nas koji smo bili nedužni. Mržnja je bila toliko velika da ih je zaslijepila pa nisu vidjeli koliki su hrvatski branitelji heroji.

 Istjerali su nas iz naših domova i mislili da su nas porazili, nisu očekivali našu herojsku pobjedu. Tijekom rata u nebo su otišli brojni životi, mnogi su ostali bez svojih najmilijih.

 Naši heroji borili su se junački, nisu se željeli predati. Oni su bili naoružani, a mi strpljivi i hrabri. Svaki Hrvat borio se hrabro da zaštiti prijatelje i svoju obitelj. Neprijatelji su uništili naš slavni vodotoranj. Gađali su, gađali, ali našu zastavu nisu mogli pogoditi.

Naši branitelji borili su se junački.Vodotoranj je postao simbol davno završenog Domovinskog rata. Na njemu su ostali brojni ožiljci. Zastava se i dalje junački vijori na vodotornju, simbolu herojskog Vukovara.

O Domovinskom ratu pričali su nam djedovi i bake,od njih smo doznali da su hrvatski branitelji dali svoje živote i borili se do zadnjeg daha da bi zaštitili našu voljenu Hrvatsku.

Branitelji, želimo vam reći HVALA zato što ste nam omogućili sretno djetinjstvo u našoj herojskoj Hrvatskoj.

Erin Ferdebar, 5.b.